Robert Moreno

Robert Moreno González (s. 19. syyskuuta 1977 L’Hospitalet, Espanja) on espanjalainen jalkapallovalmentaja. Hän on toiminut viimeksi espanjalaisseura Granadan päävalmentajana.

Moreno valmensi useita juniori-ja amatöörijoukkueita ennen kuin hän siirtyi Luis Enriquen valmennustiimiin. Hän toimi useissa eri seurajoukkueissa ja lopulta myös Espanjan maajoukkueessa Luis Enriquen apuvalmentajana. Vuonna 2019 Morenosta tuli maajoukkueen päävalmentaja, kun Luis Enrique vetäytyi päävalmentajan paikalta henkilökohtaisten syiden takia. Hänen palattuaan maajoukkueen päävalmentajaksi loppuvuodesta 2019, Moreno jätti maajoukkueen.

 Valmentajaura 
Alkuvaiheet
Vuonna 2003 Moreno pääsi valmentamaan ensimmäistä kertaa ammattilaistasolla, kun hänestä tuli Penya Blaugrana Collblanc päävalmentaja. Hän oli nuorin Espanjassa koskaan valmentajan tittelin saanut valmentaja.Viaje a los inicios de Robert Moreno: "Grababa los entrenamientos del infantil, de niños de 12 años El Mundo. Viitattu 22.6.2021.  Tämän jälkeen hän valmensi muutamia eri espanjalaisseurojen juniorijoukkueita ja edustusjoukkueita Espanjan alemmilla sarjatasoilla."Luis Enrique visita el Campus d'Estiu UE Castelldefels 2013" La Voz. Viitattu 22.6.2021. Robert Moreno: Un segundo con visión de primero Mundo Deportivo. Viitattu 22.6.2021. 

Toimittuaan skouttina Barcelonassa kaudella 2010–2011, Moreno aloitti yhteistyön Luis Enriquen kanssa ja toimi hänen apuvalmentajanaan Romassa (2011–2012), Celta Vigossa (2013–2014) ja Barcelonassa (2014–2017). Kauden 2017–2018 hän toimi Juan Carlos Unzuén apuvalmentajana Celtassa, kunnes palasi jälleen Luis Enriquen apuvalmentajaksi Espanjan maajoukkueeseen vuonna 2018.

Espanjan maajoukkue
26. maaliskuuta 2019 Moreno toimi väliaikaisesti maajoukkueen päävalmentajana ottelussa Maltaa vastaan, kun Luis Enrique joutui olemaan poissa henkilökohtaisiin syihin vedoten.Malta – España: Robert Moreno, seleccionador por un día El Pais. Viitattu 22.6.2021.  Moreno toimi päävalmentajana myös seuraavissa kahdessa ottelussa Färsaaria ja Ruotsia vastaan.Robert Moreno: "Deseo que sea la última vez que tenga que estar en la banda" Marca. Viitattu 22.6.2021. 

Kolmen ottelun jälkeen Morenon väliaikainen päävalmentajan pesti muuttui pysyväksi, kun Luis Enrique irtisanoutui päävalmentajan tehtävistä vedoten tyttärensä sairauteen.OFICIAL | Robert Moreno, nuevo seleccionador nacional de España  RFEF. Viitattu 22.6.2021.  Sopimus ulottui vuoden 2020 EM-kilpailuihin saakka.How Luis Enrique’s Spain return turned from a fiesta into a crisis The Guardian. Viitattu 22.6.2021.  Kuitenkin vain viisi kuukautta myöhemmin Moreno irtisanotui päävalmentajan tehtävästä ja Luis Enrique palasi tehtävään huolimatta tappiottomien otteluiden putkesta ja varmistuneesta paikasta vuoden 2020 EM-kilpailuihin.Luis Enrique makes Spain return as Robert Moreno walks away in tears The Guardian. Viitattu 22.6.2021.  Luis Enrique erotti Morenon valmennusryhmästään kokonaan vedoten lojaalisuuden puutteeseen ja liian suureen kunnianhimoon, kun Moreno olisi halunnut valmentaa Espanjaa vielä EM-kilpailuissa.Robert Moreno was 'disloyal', says returning Spain boss Luis Enrique BBC Sport. Viitattu 22.6.2021. 

Monaco
28. joulukuuta 2019 Moreno nimettiin Monacon päävalmentajaksi. Viikkoa myöhemmin hän valmensi joukkueen voittoon Ranskan cupin ottelussa Reimsia vastaan.AS Monaco/Reims : premier match du nouvel entraîneur, Robert Moreno et 1ère victoire France 3. Viitattu 22.6.2021.  12. tammikuuta 2020 ensimmäisessä sarjaottelussa Monaco pelasi 3–3-tasapelin Paris Saint-Germainin kanssa.Monaco show PSG the folly of their Fantastic Four frontline The Guardian. Viitattu 22.6.2021. 

Joukkue sijoittui kauden päätteeksi 9. sijalle, jääden ulos europaikoilta, mikä johti Morenon potkuihin 18. heinäkuuta 2020.Monaco confirm Moreno exit as Kovac awaits  Yahoo Sports. Viitattu 22.6.2021. 

Granada
18. kesäkuuta 2021 Moreno nimettiin espanjalaisseura Granadan päävalmentajaksi kaksivuotisella sopimuksella.Comunicado | Robert Moreno, nuevo entrenador del Granada CF Granada CF. Viitattu 22.6.2021.  Morenon alaisuudessa Granada juuttui La Ligan putoamiskamppailuun. Lopulta seurajohto erotti Morenon maaliskuussa 2022, kun Granada oli liigassa sijalla 17.Comunicado | Robert Moreno deja de ser entrenador del Granada CF Granada CF. Viitattu 23.4.2022. 

 Lähteet 

 Aiheesta muualla 
 Robert Morenon valmentajauran tilastot BDFutbol-sivustolla 

Luokka:Espanjalaiset jalkapallovalmentajat
Luokka:Vuonna 1977 syntyneet
Luokka:Elävät henkilöt